Que s’alègren es auti seigudi ena pòrta o aciu ena sala, donques qu’an eth còr alègre pr’amor qu’es sòns bens, eth pan e eth doç vin, se sauven intègres enes sues cases, se non ei que s’ac mingen es sirvents; mentre qu’eri vien un dia darrèr der aute en nòste palai, mos esgòrgen es buèus, es oelhes e es grasses crabes, celèbren esplendides taulejades, beuen eth vin hòlament e atau se consumissen moltes des causes, pr’amor que non auem un òme coma Ulisses que siguesse capable de desliurar era nòsta casa dera roïna.